Sörpince

cím: Veszprém, Kossuth Lajos u. 5.

Javasolt megközelítés

**Veszprémi buszpályaudvartól**

Általában a beérkező buszok a helyi piac előtt állnak meg. (A taxik is itt állnak sorban a piac épülete előtt.) Leszállást követően jobbr indulunk a járdán.

(Rövid séta után jobbkéz felől lecsapott járdaszegély, hangoslámpával ellátott zebrához érünk.) Tovább követjük a járda vonalát, mely balra ível, kifordul a Jutasi útra. Kb. 1 perc séta után egy útkereszteződéshez érünk, merőleges a Jutasi útra. A piac parkolójába vezet. Zebra nincs, kb. 11 óra irányba átkelünk az úton. Majd 11 órát tartva rövidesen a járda vonala lejteni kezd, egy aluljáróba érkezünk. Jobbkéz felől a támfalat követjük, jobbra fordul.

Áthaladunk a Jutasi út alatt. Innentől haladjunk az aluljáró középvonalán elhelyezett vezetősávon. Az aluljáró enyhe emelkedővel nagyon hosszan elnyúlik. Kiérünk a Kossuth Lajos utcára.

A vezetősáv, aluljáró vonalát követve eljuthatunk a Posta épületéig, jobb kézre lesz. A vezetősáv sajnos, itt véget ér.

A Kossuth utcán haladunk tovább. Fokozatosan lejt az utca. Nem tarthatunk közvetlenül a jobboldali épületek mellett, mert akadálymentesített bejáratok vannak kiépítve minden üzlet előtt. Egy kávéház terasza is benyúlik a sétálóutcára.

Közvetlenül a terasz után kell jobbra befordulni a Gizella udvarba. Egy felfelé vezető lépcső található néhány lépésnyire a saroktól. Ezt balra tartva tudjuk kikerülni. Ha elmentünk a lépcső mellett, még néhány lépést a szegély mellett haladva, a kocsma elé kihelyezett asztalokhoz érünk. Jobb kéz felől van kb 6 lépcsőfok, ami meredeken, lefelé vezet. Itt található az ajtó. Az ajtón belépve, további kb 10 lépcsőfokok vezet lefelé.

**Autóval érkezőknek:**

**AKADÁLYMENTES PARKOLÓK:**

* McDonald’s Parkoló, Veszprém, Brusznyai u. 16. – 3db
* Veszprémi Feltámadt Üdvözítő templom (Vörös) templom előtt, Mártirok útja – 4db
* Csolnoky Ferenc Korháznál, Korház utca 1 – 2db
* Veszprémi Kormányablak, Bezerédi utca 2 – 1db
* Hotel Parkoló, Telekom üzlet előtt – 1db
* Almádi út 7 – 1db
* Veszprém Vásárcsarnok, Jutasi út 2 – 1db
* Arany Folyó Áruház hátsó parkolója, Jutasi út 1 – 1db
* Cserhát ltp 3-8. parkoló – 3db (+3db szűkös)
* Lovassy László Gimnázium nagy parkoló – 4db
* Lovassy László Gimnázium, Cserhát ltp. 11 előtt – 1db
* Skála mögötti parkoló, Cserhát tlp. 2 – 1db
* Veszprém Bagolyvár út 8 – 1db
* Fortuna udvar, Utas és Holdvilág antikvárium előtt – 1db
* Pannon KözTér előtt, Egyetem utca 10 – 1db